Na temelju članka 54. stavak 1. Zakona o ustanovama („Narodne novine“ broj 76/93, 29/97, 47/99, 35/08, 127/19, 151/22) i članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), Školski odbor Strukovne škole Gospić na 53. sjednici održanoj dana 7. prosinca 2023., uz prethodnu suglasnost Županijske skupštine Ličko-senjske županije, KLASA: 602-02/23-01/89, URBROJ: 2125-01-23-5 od 26. listopada 2023., donio je

**IZMJENU STATUTA  
STRUKOVNE ŠKOLE GOSPIĆ**

Članak 1.

U Statutu Strukovne škole Gospić KLASA: 011-03/23-01/01, URBROJ: 2125/35-04-23-03 koji je donesen 19. svibnja 2023., a stupio na snagu 27. svibnja 2023. (dalje u tekstu: Statut) mijenja se članak 8. stavak 1. i glasi:

„Djelatnost Škole je:

* redovito obrazovanje učenika za stjecanje srednje stručne spreme u sljedećim obrazovnim sektorima:
  + - obrazovni sektor zdravstvo i socijalna skrb
    - obrazovni sektor ekonomija, trgovina i poslovna administracija
    - obrazovni sektor elektrotehnika i računalstvo
    - obrazovni sektor strojarstvo, brodogradnja i metalurgija
    - obrazovni sektor turizam i ugostiteljstvo
    - obrazovni sektor poljoprivreda, prehrana i veterina
    - obrazovni sektor promet i logistika
    - obrazovni sektor graditeljstvo i geodezija
* obrazovanja odraslih osoba u skladu s odredbama Zakona i posebnog osposobljavanja kandidata za vozače
* organiziranje usluge smještaja, prehrane, odgojno-obrazovnog rada, kulturnih i drugih aktivnosti u Učeničkom domu.“

Članak 2.

Ova izmjena Statuta stupa na snagu osmoga dana od dana objave na oglasnoj ploči Škole.

Članak 3.

Na ovu izmjenu Statuta Ličko-senjska županija dala je prethodnu suglasnost Odlukom od 26. listopada 2023. KLASA: 602-02/23-01/89, URBROJ: 2125-01-23-5.

Predsjednica Školskog odbora  
Mirela Jergović, mag. educ. info. et philol. angl.

KLASA: 011-03/23-01/01

URBROJ: 2125-35-04-23-06

U Gospiću, 7. prosinca 2023.

Ova izmjena Statuta objavljena je na oglasnoj ploči Škole 7. prosinca 2023., a stupa na snagu 15. prosinca 2023.

Ravnateljica Škole  
Barbara Tomljenović Jurković, univ. spec. oec.

KLASA: 011-05/23-01/9   
URBROJ: 2125-35-01-23-01   
U Gospiću, 7. prosinca 2023.